שבב תוצרת החברה
**מארוול טכנולוגיות** היא יצרנית של מוצרי אחסון, תקשורת ומוליכים למחצה למוצרי צריכה. עוסקת בתעשיית השבבים בתחומי תקשורת, אחסון ומחשוב, ובתחום פיתוח מעבדים מרובי ליבות, הכוללים מנועי חומרה ותוכנה. החברה נוסדה בשנת 1995 והיא מעסיקה כ-6,700 עובדים, נכון לשנת 2022. מטה החברה בממוקם בסנטה קלרה, עמק הסיליקון, קליפורניה. החברה מפעילה מרכזי מחקר ופיתוח בישראל, בהודו ובסין. 

מארוול היא יצרנית פאבלס של מוליכים למחצה, כלומר היא פעילה רק במסגרת יכולות הליבה של הנדסה ופיתוח, בעוד הייצור בפועל מועבר במיקור חוץ ליצרנים בקבלנות בעלויות נמוכות בשווקים שונים, והיא מספקת ללקוחותיה למעלה ממיליארד מעגלים משולבים בכל שנה. פלחי השוק שבהם היא פעילה כוללים את המגזרים הארגוניים, חברות ענן, וכן מגזרי ייצור כלי הרכב, תעשייה ומוצרי צריכה.

היסטוריה
--------

מארוול נוסדה בשנת 1995 על ידי סהאט סוטארדג'ה (Sehat Sutardja), אשתו וויילי דאי (Weili Dai) ואחיו פאנטאס סוטארדג'ה(Pantas Sutardja). ההנפקה הראשונה של החברה בבורסה הייתה ב-27 ביוני 2000 (לקראת תום תקופת הבועה של הדוט-קום) ובמסגרתה גויסו 90 מיליון דולר. המניה נרשמה בנאסד"ק תחת הסימול MRVL. באותה עת, 97% ממכירות החברה היו לחמש חברות: סמסונג אלקטרוניקס, היטאצ'י, סיגייט טכנולוגיס, פוג'יטסו וטושיבה. בדצמבר מניית החברה צנחה בצורה חדה כשהותר לחוגים פנימיים למכור את המניות שבידיהם.

בשנת 2012, סוכנות הידיעות תומסון רויטרס (Thomson Reuters) מנתה את מארוול כאחת ממאה החברות החדשניות ביותר בעולם.

מארוול ישראל
------------

**מארוול ישראל** הוקמה בשנת 2000, לאחר שחברת מארוול רכשה את חברת **גלילאו טכנולוגיות** הישראלית, בעסקת החלפת מניות, בשווי של 2.7 מיליארד דולר. גלילאו טכנולוגיות הוקמה בשנת 1993 על ידי היזם הסדרתי אביגדור וילנץ ועסקה בפיתוח רכיבי VLSI לשוק התקשורת. בין העובדים הראשונים בחברה היה איל וולדמן, ששימש כסמנכ"ל הפיתוח, עזב ב-1999 ויסד את חברת מלאנוקס. גלילאו הייתה ממוקמת תחילה בכרמיאל ופיתחה שבבים למערכות תקשורת נתונים, היא פעלה במודל פאבלס שהייצור נעשה במיקור חוץ בטאיוואן. בשנת 1996, לאחר שלוש שנות פעילות יצרה הכנסות של כ-6 מיליון דולר, אך הפסידה כמיליון באותה שנה. ביולי 1997 ביצעה הנפקה ראשונה לציבור בבורסת נאסד"ק וגייסה כ-30 מיליון דולר לפי שווי שוק של 213 מיליון דולר. את שנת 1997 סיימה עם הכנסות של 36 מיליון דולר ורווח של 10 מיליון דולר. במהלך 1998 הרחיבה את קווי המוצרים שלה וביצעה ארגון מחדש לפי שלושה קווי מוצר: רכיבים לרשתות תקשורת מקומית, רכיבים לרשתות תקשורת אזורית ובקרי תקשורת (רכיבים לניהול ובקרה של מערכות תקשורת).

באוקטובר 2000 הסכימה גלילאו להתמזג עם מארוול, בעסקת החלפת מניות בה קיבלו בעלי המניות של גלילאו כ-25% ממארוול לפי שווי שוק של 2.7 מיליארד דולר לגלילאו. המחיר שיקף פרמייה של כ-80% ביחס למחיר בו נסחרה מניית גלילאו בעת הכרזת המיזוג. עם זאת מחיר העסקה ירד בכ-80% זמן קצר אחר כך, בעקבות התפצצות בועת הדוט-קום, יורידית שער המנייה בבורסה. בעקבות הרכישה הפכה גלילאו לחטיבה במארוול. אביגדור וילנץ מונה לסגן נשיא פעיל במארוול ולמנהל חטיבת גלילאו במארוול. זמן קצר לאחר המיזוג הציגה החברה מערכת משולבת טכנולוגיות של גלילאו ומארוול.

בפברואר 2003, הודיעה מארוול על רכישה שנייה בישראל, חברת "רדלן" (Radlan) של האחים יהודה וזהר זיסאפל. "רדלן" נוסדה ב-1998 במסגרת קבוצת רד-בינת ועסקה בפיתוח פתרונות תוכנה לנתבים ומתגים תקשורת. היא גייסה מיום הקמתה 48 מיליון דולר ב-3 סבבי גיוס ממספר קרנות הון סיכון בראשם עמדו קרן פיטנגו וקרן "פורמולה ונצ'רס" מקבוצת פורמולה מערכות והאחים זיסאפל שהחזיק בכ-25% מהחברה. הרכישה אפשרה למארוול לשלב את פיתוח התוכנה במערך החברה, לטובת מוצרי האתרנט, האחסון והאלחוט. כ-75% משווי הרכישה נעשה תמורת מניות מארוול, שמחירם עלה בחודשים שעד סגירת הרכישה, כך שמחיר הרכישה הגיע לבסוף לכ-150 מיליון דולר.

למארוול ישראל שני מרכזי פיתוח: ביקנעם ובפתח תקווה, והיא מעסיקה כ-700 עובדים, רובם מהנדסים. המרכז הישראלי עוסק בפיתוח השבבים לתחום הנטוורקינג – מנוע הצמיחה המרכזי של מארוול, שרובו מפותח בארץ, מערכות מיתוג (Switching) למרכזי הנתונים של ארגונים ולחוות ענן של ספקים. כמו כן, מפותחות בו מערכות מוכללות (SoC - System on Chip) למגוון יישומים.
המרכז עוסק בפיתוח מתגים מתקדמים, המיועדים לשוק שירותי התקשורת, בפיתוח מעבדים מובנים (Embedded Processor), המשולבים בתוך תשתיות התקשורת ואחסון נתונים (Storage) ומתאפיינים בביצועים חזקים לניהול מידע של טרה-ביטים רבים. וברכיבים המיועדים למוצרים כמו "בית חכם", "האינטרנט של הדברים" (IoT), נתבי גישה ביתיים לאחסון נתונים (NAS), שרתי מרכזי נתונים (Data-Centers Servers) ועוד. מנכ"ל מארוול ישראל הוא יוסי שושני, אשר מונה לתפקיד ב-8 באוגוסט 2022.

רכישות
------

לאורך השנים רכשה מארוול חברות קטנות יותר מתוך מטרה לחדור לשווקים חדשים:  


| רכישות |
| --- |
| תאריך | החברה הנרכשת | תחום עיסוק | סכום רכישה |
| אוקטובר 2000 | גליליאו טכנולוגיות הישראלית Galileo Technology | Ethernet switches, system controllers | 2.7 מיליארד דולר בהון מניות |
| יוני 2002 | סיסקונקט (SysKonnect) | PC networking |  |
| פברואר 2003 | רדלן (Radlan) | Embedded networking software | 49.7 מיליון דולר |
| אוגוסט 2005 | חטיבת בקרי הכוננים הקשיחים של קיו-לוג'יק (Qlogic) | Hard disk & tape drive controllers | 180 מיליון דולר במזומן ועוד 45 מיליון דולר בהון מניות |
| דצמבר 2005 | חטיבת מערכות על שבב (SoC) של יו טי סטארקום (UTStarcom) | (Wireless communications (3G | 24 מיליון דולר במזומן |
| פברואר 2006 | אבאגו (Avago) | קו שבבי ה-ASIC למדפסות | 240 מיליון דולר במזומן |
| יולי 2006 | קו מוצרי Xscale של אינטל (Intel) | מעבדי תקשורת ומערכות על שבב | 600 מיליון דולר במזומן |
| ינואר 2008 | פיקו-מובייל נטוורקס (PicoMobile Networks) | Communication software for IWLAN and IMS |  |
| אוגוסט 2010 | דיסנאו דה סיסטמאס אן סיליציו (Diseño de Sistemas en Silicio S.A.) ("DS2") | חברה ספרדית המייצרת מעגלים משולבים לתקשורת עם בקרים לוגיים הניתנים לתכנות (PLC) |  |
| ינואר 2012 | אקסלרייטד (Xelerated) | Network Processors |  |
| נובמבר 2017 | קאוויום
(Cavium) | Soc | 6 מיליארד דולר |
|

מוצרים עיקריים
--------------

### Ethernet

בקר אתרנט בנפח ג'יגהבייט יוקון של מארוול במחשב נישא מסדרת Vaio FW של סוני. מוצריה הראשונים של מארוול נמכרו לשם שילוב בהתקני אחסון נתוני מחשבים. במרץ 2000, ראשוני מוצרי תקשורת המחשבים למשפחת האתרנט החלו להימסר ללקוחות. באוקטובר 2002 הכריזה החברה על המותג יוקון עם בקרי אתרנט בנפח ג'יגהבייט.

### XScale

ב-27 ביוני 2006, הוכרזה מכירת עסקי XScale של אינטל. אינטל הסכימה למכור את עסקי ה-XScale שלה למארוול עבור סכום מזומן שנאמד ב-600 מיליון דולר והערכה של נטילה של חובות לא מוגדרים על ידי מארוול. הרכישה הושלמה ב-9 בנובמבר 2006.

### SheevaPlug

בשנת 2009 הכריזה מארוול על הפצת מוצר קטן בזרם נמוך מבוסס SoC וארכיטקטורת ARM בשם שיווה-פלאג (SheevaPlug) בתצורה מלאה.

### iPhone

מארוול סיפקה את השבב האחראי על תקשורת ה-WiFi לטלפון האייפון המקורי של אפל (דור ראשון).

### MMH

Marvell Mobile Hotspot) MMH) מספק קישוריות Wi-Fi בכלי רכב. האאודי A8 משנת 2010 הוא כלי הרכב הראשון בשוק שהציע MMH שהותקן בקו הייצור של המכונית.

### Chromecast

בבסיסי מוצרי Chromecast של גוגל עומדים רכיבי SoC של מארוול. אלה מונים את ARMADA 1500 Mini SoC) 88DE3005) לדור הראשון של Chromecast, ואת ARMADA 1500 Mini Plus SoC) 88DE3006) לדור השני ולאודיו של Chromecast.

מאבקים משפטיים
--------------

בשנת 2006, רשות ניירות הערך האמריקאית (ה-SEC) החלה חקירה בנוגע לנוהלי הענקת אופציות למניות של החברה. כתוצאה מהחקירה, החברה שילמה קנס ושינתה איוש בכירים בחברה.  

בדצמבר 2006, חבר מושבעים בפיטסבורג בפנסילבניה קבע שמארוול הפרה זכויות בשני פטנטים (שהומצאו במשותף על ידי אלק קבצ'יץ' וחוסה מואורה) על ידי שימוש ללא רישיון בטכנולוגית כוננים קשיחים שפותחה על ידי אוניברסיטת קרנגי מלון ושנמצאת בבעלות האוניברסיטה.

קישורים חיצוניים
----------------

ויקישיתוף מדיה וקבצים בנושא **מארוול טכנולוגיות** בוויקישיתוף
* 

* אתר האינטרנט הרשמי של מארוול טכנולוגיות (באנגלית)

הערות שוליים
------------

1. ↑  Suzanne Herel (6 ביוני 2011). "Meet the Boss: Weili Dai, Marvell Technology Group". *San Francisco Chronicle*. `{{cite news}}`:  (עזרה)
2. ↑  Matthew Richards (30 ביולי 2000). "Two IPOs Wake Up Tech Sector". *Forbes*. `{{cite news}}`:  (עזרה)
3. ↑  "Marvell Named a Thomson Reuters 2012 Top 100 Global Innovator". *www.marvell.com*. 25 בינואר 2013. `{{cite news}}`:  (עזרה)
4. ↑  מאת ניר גולדברג, ‏גלילאו נמכרה למארוול האמריקנית תמורת 2.7 מיליארד דולר במניות, באתר גלובס, 17 באוקטובר 2000
5. ↑  עדי מנדלסון, ‏גלילאו: איך שגלגל מסתובב לו, באתר גלובס, 25 במאי 1999
6. ↑  עדי מנדלסון, ‏גלילאו: ואף על פי כן הצמיחה נמשכת, באתר גלובס, 21 באוקטובר 1999
7. ↑  גלילאו תגייס 30 מיליון דולר לפי שווי חברה של 213 מיליון דולר, באתר גלובס, 3 ביולי 1997
8. ↑  מאת דוד חיון, ‏גלילאו טכנולוגיות ביצעה אירגון מחדש - תתמקד בפיתוח שלושה קווי מוצרים, באתר גלובס, 10 במאי 1998
9. ↑  איי אונליין, עסקת גלילאו - מארוול טכנולוגיות התכווצה ב- % 83 ל- 457 מיליון דולר בלבד, באתר TheMarker‏, 27 בדצמבר 2000
10. ↑  הדס גייפמן, ‏"המיזוג יסייע לנו לתפוס נתח משמעותי משוק תשתית התקשורת", באתר גלובס, 17 באוקטובר 2000
11. ↑  TheMarker digital, מתוצאות המיזוג: מרוול וגלילאו מתחילות בשיווק מערכת המשלבת טכנולוגיות של שתי החברות, באתר TheMarker‏, 28 בינואר 2001  
הדס גייפמן, ‏המיזוג עם גלילאו מתחיל להראות תוצאות: מארוול העלתה את תחזית המכירות ל-2001, באתר גלובס, 25 בפברואר 2001
12. ↑  צורי דאר, מארוול רכשה את רדלן מקבוצת רד של האחים זיסאפל לפי שווי של כ-54 מיליון דולר, באתר TheMarker‏, 6 בפברואר 2003
13. ↑  דפנה צוקר, ‏פורמולה ונצ'רס משקיעה ברדלן ורדיוטל, באתר גלובס, 28 במרץ 2000  
טלי ציפורי, ‏המיליונרים של רדלן, באתר גלובס, 14 באוקטובר 2003  
אלון תבור, הזיסאפלים לא משתעממים: RADLAN תגייס 25 מיליון דולר לפי שווי של 100 מיליון דולר אחרי הכסף, באתר TheMarker‏, 27 ביולי 2000
14. ↑  LightReading, הכל תחת קורת גג אחת, באתר TheMarker‏, 9 בפברואר 2003
15. ↑  ערן גבאי, מארוול השלימה רכישת רדלן: האחים זיסאפל ירוויחו כ-35 מיליון דולר עקב נסיקת מניית מארוול מאז הרכישה, באתר TheMarker‏, 1 ביולי 2003  
טלי ציפורי, ‏המיליונרים של רדלן, באתר גלובס, 14 באוקטובר 2003
16. ↑  אתר למנויים בלבד רותי לוי, ממשרת סטודנט לכסא המנכ"ל: גיא אזרד מונה למנכ"ל מארוול ישראל, באתר TheMarker‏, 20 בפברואר 2017
17. ↑  "Marvell to acquire LAN-chip supplier Galileo for $2.7 billion in stock". eetimes. 2000-10-17.
18. ↑  "Marvell Acquires SysKonnect GmbH for 10 Gbps Client-side Silicon". convergedigest.com. 2002-06-21.
19. ↑  בועז גילמור וגילעד נס, ‏מרוול תרכוש את רדלן מקבוצת רד בכ-50 מיליון דולר, באתר גלובס, 6 בפברואר 2003
20. ↑  "Marvell to Acquire the Hard Disk Drive Controller Business of QLogic". Marvell. 2005-08-29. אורכב מ-המקור ב-2016-01-16.
21. ↑  "Marvell acquires UTStarcom's SoC Division". evertiq.com. 2005-12-23.
22. ↑  "Marvell Acquires Avago's Printer ASICs Business". insidchips.com. בדצמבר 2005. אורכב מ-המקור ב-2011-10-06. נבדק ב-2011-06-12. `{{cite web}}`:  (עזרה)
23. ↑  "Marvell Technology Group acquires Avago for $240 million". dealipedia.com. 2006-02-20.
24. ↑  "PicoMobile Networks, Inc". businessweek.com. בינואר 2008. נבדק ב-2011-06-12. `{{cite web}}`:  (עזרה)
25. ↑  "Marvell Acquires DS2 Technology". *News release*. Marvell. 19 באוגוסט 2010. `{{cite news}}`:  (עזרה)
26. ↑  "Marvell Completes Independent Review of Stock Option Practices". Securities and Exchange Commission. 7 במאי 2007. `{{cite web}}`:  (עזרה)
27. ↑  Alan Rappeport (8 במאי 2007). "Marvell Fires General Counsel: Marvell's general counsel was fired before the release of the company's backdating report. The counsel's attorney denies any connection". *CFO Magazine*. `{{cite news}}`:  (עזרה)
28. ↑  Mouawad, Jad (2012-12-26). "Jury Awards $1.17 Billion in Patent Suit". nytimes.com.

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 0494 8149

 |